20 ઓવરના અંતે સનરાઇઝર્સે ચાર વિકેટ ગુમાવીને 179 રન કર્યા હતા, જેના જવાબમાં બેટિંગમાં ઊતરેલી ચેન્નઈની ટીમની રાયડુ અને વોટસનની જોડીએ એક પછી એક અડધી સદી ફટકારી ટીમનો વિજય નિશ્ચિત કરી દીધો હતો. વોટસન 35 બોલમાં 57 રન બનાવીને રન આઉટ થઈ ગયો હતો. ત્યાર બાદ સુરેશ રૈના પણ બે રન બનાવીને જલદી પેવેલિયન પાછો ફર્યો હતો. ત્યાર બાદ ક્રીઝ પર આવેલા કેપ્ટન ધોનીએ રાયડુને સાથ આપ્યો હતો અને બંને જણ ટીમને વિજય તરફ લઈ ગયા હતા. રાયડુએ 62 બોલમાં અણનમ 100 રન કરી આઈપીએલમાં પોતાની પહેલી સદી નોંધાવી હતી. જ્યારે ધોની 20 રને અણનમ રહ્યો હતો.